Nu er der kun én dag, til det går løs. Torsdag spiller Danmark første kamp ved EM i herrehåndbold, og denne gang er holdkortet præget af nordjysk klingende navne. Hele tre nordjyder er med i den danske trup. Noget tyder på, at Nordjylland er gode til at producere verdensklasse stregspillere, for de tre stregspillere Magnus Saugstrup, Simon Hald og René Antonsen skal den næste måneds tid repræsentere Danmark ved europamesterskabet i Ungarn. Både Magnus Saugstrup og Simon Hald er veletablerede navne på det danske landshold, og var med, da Danmark vandt guld til VM i Egypten i januar 2021. Men for René Antonsen er oplevelsen helt ny. TV2 Nord har derfor haft en snak med slutrundedebutanten. René Antonsen og resten af den danske trup møder Montenegro i første kamp ved EM. Den spilles torsdag klokken 20.30 og vises på TV2.

Referat:
Aalborg Håndbold-spiller René Antonsen håber på at hive EM-guld med hjem fra Ungarn.